CBS Corporation

CBS Corporation bija multinacionāla ASV mediju kompānija, kas darbojās televīzijas un radio apraidē, izdevējdarbību un reklāmas biznesā. Tā tika izveidota 2005. gada 31. decembrī kā sākotnējā Viacom juridiskā pēctece pēc otrā Viacom atdalīšanas. Gan CBS Corporation, gan otro Viacom kontrolēja National Amusements, kinoteātru kompānija, kas piederēja miljardierim Samneram Redstounam. Jaunā uzņēmuma akcijas kotēja Ņujorkas fondu biržā 2006. gada 3. janvārī.

CBS Corporation aktīvi un darbības jomas ietvēra virszemes televīzijas (CBS un The CW) apraide, televīzijas raidījumu producēšana (CBS Television Studios) un izplatīšana (CBS Television Distribution), izdevējdarbība (Simon & Schuster), maksas kabeļtelevīzijas (Showtime) apraide un mūzikas ierakstu kompānija (CBS Records), kas iepriekš piederēja pirmajam Viacom. CBS Corporation 2009. gadā bija pasaulē astotais lielākais izklaides uzņēmums pēc ieņēmumiem, un tā galvenā mītne atradās Manhatanā, Ņujorkā."Contact Info ." CBS Corporation. Skatīts 2009. gada 3. novembrī

National Amusements 2016. gada 29. septembrī nosūtīja vēstuli Viacom un CBS Corporation, aicinot abus uzņēmumus atkalapvienoties vienā uzņēmumā, pamatojot to ar ekonomiskiem apsvērumiem. Pēc tiesvedības un ilgstošām apvienošanās sarunām, CBS Corporation kopīgi ar Viacom 2019. gada 13. augustā paziņoja, ka uzņēmumi atkalapvienosies līdz 2019. gada beigām, gaidot normatīvo aktu un akcionāru apstiprinājumu, lai izveidotu ViacomCBS (tagad pazīstams kā Paramount Global). Apvienošanās apstiprināja ASV Federālā tirdzniecības komisija. Apvienošanu pabeidza 2019. gada 4. decembrī.

 Atsauces 

 Ārējās saites 

Kategorija:ASV kultūra
Kategorija:ASV uzņēmumi